Arkma

Arkma (sks k Arckma, ka Harkma, Harkema, Arkmä) on küla Järva maakonnas Türi vallas Imavere – Viljandi – Karksi-Nuia maantee ja Türi–Arkma maantee ristmiku ümbruses. 

Arkma küla läbib Räpu jõgi, millesse küla territooriumil suubub Rokamäe peakraav. Räpu jõel Imavere – Viljandi – Karksi-Nuia maantee ääres paikneb Arkma hüdrokeemiaseire jaam, mille kaugus jõe suudmest on 12,5 km.Riiklike keskkonnaseirejaamade ja -alade määramine, Riigi Teataja, Keskkonnaministri määrus nr 50, jõust. 24.08.2002

Küla lähistel asusid Kabala-Arkma lokaatorijaam ja Kabala-Ollepa tagavaralennuväli (Võhma lennuväli).

Vaatamisväärsused
Arkma külas asub Jüri Vilmsi sünnikodu Piduri (varem Pedori ja Pedo Jürri) talu, kuhu paigaldati 11. märtsil 1989, Jüri Vilmsi 100. sünniaastapäeval, mälestuskivi.

Külas asub Arkma II maailmasõja matmispaik, kuhu on väidetavalt maetud 1941. aasta taandumislahingutes langenud 39 punaarmeelast. Kohta tähistab standardne obelisk.Muud huvitavat Türi valla turismiveeb, vaadatud 24.12.2012

Arkma külas asub kunagine Kabala valla vallamaja hoone, mis ehitati 1870. aastal.Kabala vallamaja Arkma külas; 20. saj. 1. pool, Postkaart, Kirjastaja: A. Must, Rahvusraamatukogu digitaalarhiiv, Kohaviit:Pk Järvamaa 1/11 Nõukogude ajal tegutses majas Mäo külanõukogu täitevkomitee, hiljem ambulatoorium. Praegu seisab maja tühjana.Fotod: Vana ja uus Türi vallas, Türi Rahvaleht, 06.11.2011

Praeguse küla territooriumil asuvad kunagise Kabala mõisa viinaköögi varemed ja tuuleveski varemed, mis varem kuulusid Mäo küla alla.

Ajalugu
Arkma külas ja selle ümbruses on kokku 3 muinsuskaitse all olevat rauaaegset kivikalmet: Altvälja (mälestis nr 9581), Oskari talu ja Seltsimaja (Kabala vallamaja) kinnistutel (mälestis nr 9582) ja kolmeosaline "Raadikumägi" endise väetisehoidla juures (mälestis nr 9583). Kabala vallamaja juures olev kalme kaevati välja aastal 1878.Artur Vassar: Nurmsi kivikalme Eestis ja tarandkalmete areng, doktoritöö, Tartu 1943, 443 lk
Varaseid kalmeleide on tehtud ka kõrvalasuvas endises Vahamulla külas.Raivo Raigna: "Peeter Järvelaid: “Valgejõge loetakse ajalooliseks kultuuripiirijõeks.”", Virumaa Teataja 18.07.2012Valter Lang: "Pronksiaeg ja vanem rauaaeg Eestis", monograafia, Tartu 2007

Arkma küla oli tõenäoliselt olemas juba keskajal, asudes nagu tänapäevalgi kahe olulise tee ristmikul.Valdo Praust: "Teekond Võnnust Paidesse ja mujale Alepõhja ning mis selle jooksul iseäralikku nähtud", Ühenduse Weissenstein koduleht, vaadatud 02.01.2013 Küla on nime all Harkema mainitud 1660. aastate Pilistvere koguduse dokumentides.

Krahv Ludwig August Mellini koostatud Viljandimaa kaardil aastast 1796 on Arkma küla nimi toodud tänapäevasel kujul. Samuti on kaardil näha Arkma kõrts-postijaam ja keppidega sillutatud sootee Türi suunas.Ludwig August Mellin: Liivimaa Atlas, veebiversioon, World Digital Library, vaadatud 02.01.2013

19. sajandi lõpul asus külas kümme talu: Pedo Jürri, Toffri Pedi, Tudelepp, Pesti Jago, Raugo Mardi, Pakso Jürri, Mikko Mardi, Lause Simo, Pehrne, Tischler.Kabala vallavalitsuse perekonnakirjad 1883-1924, Eesti Ajalooarhiiv, EAA.3444.1.127, lk 89, kaader 90
Maanteede ristumiskoha lähedal olid Arkma kõrtsHeino Laagus: Tulevane minister oli juba lapsena terane, Sakala, 09.04.2008 ja tuuleveski. Kumbki hoone pole praeguseks säilinud. Samuti tegutses külas 19. sajandi lõpul kaks kauplust.

Aastatel 1945–1954 oli Arkma Mäo külanõukogus koos Kurla, Meossaare, Kabala, Raja, Saare ja Mäo külaga.Eesti Rahvusarhiiv: Haldusüksused, Mäo külanõukogu (1945-1954), veebiviide, vaadatud 24.12.2012 Endised Saare ja Mäo küla asuvad tänapäeval Arkma küla alal. Aastatel 1954–1991 kuulus Arkma Ollepa külanõukogusse, mis nimetati 1991. aastal ümber Kabala külanõukoguks ja hiljem Kabala vallaks.

Kolhoosid
9. aprillil 1949 loodi Arkma külas Arkma kolhoos, esimees Ruttar Taimla. Laudakompleks ehitati Türi–Arkma maantee äärde, ristumisest Imavere – Viljandi – Karksi-Nuia maanteega mõnesaja meetri kaugusele.
15. detsembril 1950 ühinesid Arkma, Mäo ja Uue Kabala kolhoos Kalevi kolhoosiks.
30. detsembril 1951 ühinesid Kalevi ja Kurla kolhoos Leninliku Tee kolhoosiks.KuMe külaselts, Kodulugu
Tänapäevaks on piimakarjakasvatus Arkma külas lõpetatud ja endistest lautadest on järel vaid varemed.

Külaga seotud haldusüksused
Kabala mõis (Pilistvere)
Kabala vald (Pilistvere kihelkond) (1870–1939)
Kabala vald (1939)
Mäo külanõukogu (Türi rajoonis aastatel 1945–1954)
Ollepa külanõukogu (algul Türi rajoonis, alates 1950. aastast Paide rajoonis, Arkma küla liideti 1954. aastal)
Kabala vald (1991–2005)
Türi vald (alates 2005)

Vaata ka
Kabala (Türi)
Vahamulla
Laeva
Rokamäe peakraav

Viited

Kategooria:Järva maakonna külad
Kategooria:Türi vald
Kategooria:Pilistvere kihelkond